Tuore tutkimus: Rasvamaksa on käytännössä jo kansantauti, ja siitä kärsivän tulisi välttää alkoholia täysin

Uuden tutkimuksen mukaan alkoholin käyttö on aiemmin luultua vaarallisempaa keskivartalolihavuudesta ja rasvamaksasta kärsivillä.

Rasvamaksasta kärsivien ei tulisi nauttia alkoholia lainkaan, kertoo uusi Helsingin yliopistollisen sairaalan ja Terveyden ja hyvinvoinnin laitoksen THL:n yhteinen tutkimus.

Aikaisemmin turvallisena rajana on pidetty Helsingin ja Uudenmaan sairaanhoitopiirin Husin keskiviikkona julkaistun tiedotteen mukaan 2–3 annosta vuorokaudessa, mutta tutkimuksen perusteella turvallista vähimmäiskäyttörajaa ei sittenkään olisi.